Oficiālais Vēstnesis L 221 , 17/08/2001 Lpp. 0045 - 0049



Komisijas Lēmums (2001. gada 16. augusts), ar ko nosaka īpašus nosacījumus, kuri reglamentē Ugandas izcelsmes zvejniecības produktu importu (paziņots ar dokumenta numuru C(2001) 2524) (Dokuments attiecas uz EEZ) (2001/633/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. pantu, tā kā: (1) Komisijas eksperts vadīja pārbaudes vizīti uz Ugandu, lai pārbaudītu apstākļus, kādos ražo, uzglabā un nosūta uz Kopienu zvejniecības produktus. (2) Ugandas tiesību aktu normas par zvejniecības produktu veselības ekspertīzi un uzraudzību var uzskatīt par līdzvērtīgu tiem noteikumiem, kas noteikti Direktīvā 91/493/EEK. (3) Jo īpaši Lauksaimniecības, lopkopības un zvejniecības ministrijas Zvejniecības resursu nodaļa (ZRN) ir spējīga efektīvi pārbaudīt spēkā esošo likumu piemērošanu. (4) Veselības sertifikāta iegūšanas kārtībā, kas minēta Direktīvas 91/493/EEK 11. panta 4. punkta a) apakšpunktā, ir jāiekļauj sertifikāta parauga definīcija, prasību minimums attiecībā uz valodu(-ām), kurā(-ās) tas jāizstrādā, un tās personas statuss, kas ir pilnvarota parakstīt šo sertifikātu. (5) Ievērojot Direktīvas 91/493/EEK 11. panta 4. punkta b) apakšpunktu, zvejniecības produktu iepakojumiem piestiprina zīmi, uz kuras ir norādīts ārpuskopienas valsts nosaukums un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs, izņemot attiecībā uz dažiem saldētiem produktiem. (6) Ievērojot Direktīvas 91/493/EEK 11. panta 4. punkta c) apakšpunktu, ir jāizveido apstiprināto uzņēmumu, zivju pārstrādes kuģu un saldētavu saraksts, kā arī tādu saldētājkuģu saraksts, kas aprīkoti saskaņā ar Padomes Direktīvas 92/48/EEK [3] II pielikuma 1. līdz 7. punktu. Šie saraksti jāizveido, pamatojoties uz ZRN paziņojumu Komisijai. Tādēļ ZRN ir jānodrošina Direktīvas 91/493/EEK 11. panta 4. punktā šai nolūkā noteikto noteikumu ievērošana. (7) Īpaša uzmanība jāpievērš to strādnieku medicīniskajām pārbaudēm, kas rīkojas ar zvejniecības produktiem, ko paredzēts lietot pārtikā, kā noteikts Direktīvas 91/493/EEK pielikuma III nodaļas II daļas B punktā. Tādēļ veselības sertifikātā ir nepieciešama īpaša atsauksme, ko pievieno zvejniecības produktu importam no Ugandas. (8) ZRN ir sniegusi oficiālas garantijas attiecībā uz Direktīvas 91/493/EEK pielikuma V nodaļā izklāstīto nosacījumu ievērošanu un attiecībā uz tādu higiēnas prasību ievērošanu, kas līdzvērtīgas minētajā direktīvā noteiktajām higiēnas prasībām. (9) ZRN ir arī sniegusi garantijas, ka Viktorijas ezerā nozvejotie zvejniecības produkti ir pakļauti attiecīgai pārbaudei, lai noteiktu, jo īpaši, pesticīdu klātbūtni. Ugandas institūcijas garantē Viktorijas ezerā nozvejoto un ievešanai Eiropas Kopienā paredzēto zvejniecības produktu nekaitīgumu. (10) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lauksaimniecības, lopkopības un zvejniecības ministrijas Zvejniecības resursu nodaļa (ZRN) ir tā Ugandas kompetentā iestāde, kas pārbauda zvejniecības un akvakultūras produktus un apliecina to atbilstību Direktīvas 91/493/EEK prasībām. 2. pants Zvejniecības un akvakultūras produktiem, kuru izcelsmes valsts ir Uganda, ir jāatbilst šādiem nosacījumiem. 1. Visiem sūtījumiem ir jāpievieno numurēts oriģinālais veselības sertifikāts, kas ir pienācīgi aizpildīts, parakstīts, datēts un ir uz vienas lapas saskaņā ar šā lēmuma A pielikumā norādīto paraugu. 2. Produktiem ir jābūt sūtītiem no šā lēmuma B pielikumā uzskaitītajiem apstiprinātajiem uzņēmumiem, zivju pārstrādes kuģiem vai reģistrētu saldētājkuģu saldētavām. 3. Izņemot attiecībā uz saldētiem zvejniecības produktiem, kas nav fasēti un ir paredzēti konservētas pārtikas ražošanai, uz visiem iepakojumiem ar neizdzēšamiem burtiem ir jānorāda vārds "UGANDA" un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs. 3. pants 1. Sertifikātus, kas minēti 2. panta 1. punktā, raksta vismaz vienā tās dalībvalsts oficiālajā valodā, kurā veic pārbaudes. 2. Uz sertifikāta jānorāda ZRN pārstāvja vārds, statuss un paraksts un paraksta oficiālais zīmogs krāsā, kas ir atšķirīga no citām atzīmēm dokumentā. 4. pants Ar šo atceļ Komisijas Lēmumu 2000/493/EK [4]. 5. pants Šis lēmums stājas spēkā sešdesmit dienas pēc tā publicēšanas Eiropas Kopienu Oficiālajā Vēstnesī. 6. pants Šis lēmums ir adresēts dalībvalstīm. Briselē, 2001. gada 16. augustā Komisijas vārdā — Komisijas loceklis David Byrne [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 187, 7.7.1992., 41. lpp. [4] OV L 199, 5.8.2000., 84. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS UZŅĒMUMU UN KUĢU SARAKSTS PP : Pārstrādes rūpnīca ZV : Saldētājkuģis Apstiprinājuma Nr. | Nosaukums | Pilsēta/reģions | Kategorija | U03/94 | Gomba Fishing Industries Ltd | Jinja | PP | U04/95 | Ngenge Limited | Kampala | PP | U05/96 | Hwan Sung Ltd | Kampala | PP | U06/96 | Uganda Fish Packers Ltd | Kampala | PP | U08/96 | Byansi Fisheries Co. Ltd | Kalisizio | PP | U02/94 | Greenfields (U) Ltd | Kampala | PP | --------------------------------------------------